PATVIRTINTA

 Vilniaus rajono savivaldybės

 Administracijos direktorės

 2023 m. balandžio 7 d.

 įsakymu Nr. A27(1)-1092

 Priedas Nr. 18

**Vilniaus rajono savivaldybės administracijos Rukainių seniūnijos**

**2022 m. veiklos ataskaita**

1. **Vilniaus rajono savivaldybės administracijos Rukainių seniūnijos 2022-tųjų metų ataskaita.**

1.1. Seniūnijos trumpa charakteristika.

Rukainių seniūnija yra įsikūrusi Vilniaus rajono pietryčiuose. Ji ribojasi su Kalvelių, Medininkų, Marijampolio, Rudaminos, Nemėžio, Šatrininkų ir Mickūnų seniūnijomis. Seniūnijos teritorijoje yra išsidėstę 64 kaimai, kurie apima 15000 ha žemės plotą. Didesnės gyvenvietės tai Savičiūnai, Užukenė, Mykoliškės, Juodiškės. Nedideli, bet žinomi ne tik Lietuvoje, bet ir užsienyje yra Bareikiškių kaimas, kuriame gyveno ir kūrė poetas Vladislovas Sirokomlė ir Svironių viensėdys, kur gimė rašytojas Francišakas Bahuševičius.

Rukainių kaimas yra pati didžiausia gyvenvietė bei seniūnijos centras, kur vyksta pagrindinis seniūnijos gyvenimas. Čia veikia įvairios įstaigos ir organizacijos: seniūnija, bažnyčia, gimnazija, vaikų darželis, biblioteka, paštas, parduotuvės, kirpykla ir kt. Krikščionybės 2000 metų jubiliejui įamžinti Rukainių kaime prie Senasalio ir Minsko kelių sankryžos pastatyta Jėzaus Kristaus skulptūra.

1.2. Seniūnijos gyventojų pokyčiai per metus:

VĮ Registrų centro duomenimis seniūnijoje gyventojų skaičiaus kiekvienai metais svyruoja nežymiai. 2022 m. visuose amžiaus grupėse Rukainių seniūnijos gyventojų skaičius padidėjo, daugiausiai darbingo amžiaus grupėje. Faktiškai gyvenančių yra daugiau, nes ne visi yra deklaravę savo gyvenamąją vietą mūsų seniūnijos teritorijoje. Tai ypač aktualu sodų bendrijose. Dauguma mūsų seniūnijos gyventojų yra darbingo amžiaus, jaunos šeimos.

|  |  |  |  |
| --- | --- | --- | --- |
| **Seniūnijos gyventojai pagal pagrindines amžiaus grupes** | **2021-ųjų metų skaičius** | **2022-ųjų metų skaičius** | **Pokytis (- +)** |
| **Gyventojų skaičius (iš viso)** | 2724 | 2756 | +32 |
| **Gyvenamąją vietą deklaravo:** | 120 | 279 | +159 |
| Iki 18 metų | 34 | 82 | +48 |
| 18-45 metų | 52 | 109 | +57 |
| 45-85 metų | 32 | 86 | +54 |
| Per 85 metų | 2 | 2 | 0 |
| **Darbingo amžiaus** | 1771 | 1824 | +53 |
| **Pensinio amžiaus** | 540 | 550 | +10 |
| **Vienišų asmenų** | 64 | 65 | +1 |
| **Vienišų nusenusių** | 53 | 60 | +7 |
| **Daugiau nei 75 m. amžiaus** | 360 | 365 | +5 |
| **Suaugusiųjų neįgaliųjų** | 265 | 290 | +25 |
| **Vaikų su negalia iki 18 m.** | 5 | 5 | 0 |
| **Darbingo amžiaus neįgaliųjų** | 120 | 160 | +40 |
| **Šeimų patiriančių socialinę atskirtį sk.** | 21 | 23 | +2 |
| **Gimė** | 16 | 21 | +5 |
| **Mirė** | 60 | 54 | -6 |
| **Seniūnijos mokyklose, darželiuose besimokančių skaičius:** |  |  |  |
| Rukainių gimnazija | 194 | 205 | +11 |
| Rukainių vaikų darželis | 28 | 28 | 0 |

1.3. Seniūnija, jos darbuotojai, seniūnaitijos (įgyvendinti darbai per metus).

Vilniaus rajono savivaldybės administracijosRukainių seniūnijoje iš viso dirba 14 darbuotojų: 7 darbuotojai dirba administracinį darbą (Rukainių seniūnijos seniūnė, vyriausioji raštvedė, vyresnioji socialinio darbo organizatorė, vyresnioji finansininkė, inspektorius, 2 vyresnieji specialistai), kapinių prižiūrėtojas, 3 kiemsargiai, valytojas, kūrikas, elektrikas.

Iš gyvenamųjų vietovių, esančių seniūnijos teritorijoje, sudarytos 7 seniūnaitijos ir išrinkti kiekvienos seniūnaitijos seniūnaičiai:

**Ašmenėlės seniūnaitija** - Ašmenėlės k., Balelių k., Dvarykščių k., Kijonių k., Naujasėdžių k., Pajuodžių k., Pasvyrės k., Kryžkelio k.

Seniūnaitė – Lilija Lokutijevskaja.

**Rukainių seniūnaitija** – Rukainių kaimo Vilniaus g. nuo namo Nr. 30, Naujoji g., Šilėnų g., Pušyno g., Pašto g., Smalinės g.

Seniūnaitė – Česlava Suboč.

**Mykoliškių seniūnaitija** – Rukainių kaimo Ateities g., Vilties g., Senasis Minsko pl., Mokytojų g., Vaikų g., Kyviškių g., Kunigo Povilo Ksavero Bžostovskio g., Mykoliškių g., Vilniaus g. iki namo Nr. 29, Bareikiškių k., Mykoliškių k.

Seniūnaitė – Lucija Dakševič.

**Savičiūnų seniūnaitija** – Akmenės k., Bruškiškių k., Čepurniškių k., Gudžių k., Gulbinės k., Kaniūkiškių k., Nelydiškių k., Padvarninkų k., Pavaičio vs., Rūdynės k., Savičiūnų k, Sirvydų k., Šinkalaukio k., Tribilų k.

Seniūnaitė –Teresa Solovej

**Žemaitėlių seniūnaitija** – Batviniškių k., Jukšėnų k., Lankelių k., Mūrininkų k., Svironių k., Trakelių k., Jurčiukų k., Kalesninkų k., Kūlių k., Skarvadiškių k., Tumosų k., Ulėnų k., Valkagulių k., Voverių k., Žemaitėlių k., Žemlių k. Naujasėdžių vs.

Seniūnaitė – Česlava Urinovič.

**Senasalio seniūnaitija** – Ančeriškių k., Juodiškių k., Arklėnų k., Benediktiškių k., Elžbietinės k., Kastelių k., Katutiškių k., Kisieliškių k., Mantušių k., Pavalkių k., Rutkiškių k., Senasalio k., Tiltelių k., Varkalabiškių k., Žybartonių k.

Seniūnaitė – Danuta Aškelovič.

**Užukenės seniūnaitija** – Užukenės k., Zatišiaus k., Užudvario k., Lukšinės k., Pakalnių k., Užuprūdžių k., Kenos k., Rukainių kaimo Kunigo Mykolo Dluskio g., Minsko pl. ir Užukenės g.

Seniūnaitė – Danuta Narvoiš.

2019 metais išrinktų seniūnaičių kadencija yra 4 metai. Seniūnaičiai dirba visuomeniniais pagrindais: atstovauja seniūnaitijos gyventojus, skatina juos prižiūrėti gyv. vietovės teritoriją, dalyvauja susirinkimuose ir kituose renginiuose, bendradarbiauja su seniūnija ir teikia informacija seniūnaitijos gyventojams.

1.4. Viešųjų darbų programa (panaudotos lėšos, įdarbintų žmonių sk., įvykdyta veikla per metus).

2022 metais, įgyvendinant užimtumo didinimo programą, buvo įdarbinti 4darbuotojai. Jie gerino seniūnijos teritorijos aplinką: šienavo, rinko šiukšles, prižiūrėjo želdinius, gėlynus, tvarkė seniūnijos teritorijas. Viešiesiems darbams panaudota 11 711 Eur.

1.5. Komunaliniai darbai (įgyvendinti darbai, panaudotos lėšos, svarbiausios problemos per metus).

2022 metais seniūnija organizavo ir vykdė seniūnijai priskirtų bendro naudojimo teritorijų, kapinių, kelių, gatvių, gatvių apšvietimo ir kitų viešųjų vietų priežiūrą:

* + Atliekų tvarkymui panaudota – 2 400Eur;
	+ El. energijos suvartojimui –20 053Eur;
	+ Pakelių šienavimui – 7 476 Eur.
	+ Sosnovskio barščio valstybinėje žemėje naikinimui (Gudžių k. naikinimo plotas – 0,30 ha, Benediktiškių k. naikinimo plotas 0,70 ha) panaudota – 3 800 Eur.

1.6. Visuomeninės paskirties teritorijų, poilsinių zonų, parkų ir kt., sutarčių dėl laikinų prekybos nuomos vietų (kioskai), prekybos aikštelių, prekybos ir paslaugų vietų ir kt. pokytis per metus:

2022 m. seniūnijos atokiausių kaimų gyventojų patogumui, kelis kartus per savaitę, buvo vykdoma maisto ir kitų būtiniausių produktų prekyba iš autoparduotuvių.

|  |  |  |  |
| --- | --- | --- | --- |
| **Pavadinimas** | **2021-ųjų metų skaičius** | **2022-ųjų metų skaičius** | **Pokytis (- +)** |
| Leidimai prekiauti iš autoparduotuvių | 11 | 6 | -5 |

1.7. Kelių priežiūra (įgyvendinti darbai, panaudotos lėšos, svarbiausios problemos per metus).

Rukainių seniūnijoje 2022 m. vietinės reikšmės kelių ir gatvių remontui ir priežiūrai panaudota 233 458Eur. Skirtos lėšos panaudotos:

* žvyro dangos sluoksnio įrengimui: Ulėnų k. Ulėnų g. VL8831 500 m ilgio 4 m pločio - 16265 Eur, Kaniūkiškių k. ir Gulbinės k. VL2139 520 m ilgio 3,5 m pločio ir VL2139 300 m ilgio 3,5 m pločio - 29201 Eur, Mantušių k. Mantušių g., VL2137 300 m ilgio 4 m pločio - 26954 Eur, Tumosų k. VL2185 337 m ilgio 3,5 m pločio – 9287 Eur;
* žvyro-skaldos mišinio dangos sluoksnio įrengimui Gulbinės k. ir Sirvydų k. VL2165 710 m ilgo 4,5 m pločio ir 120 m ilgio 3,5 m pločio - 24341 Eur, Rukainių k. Mokytojų g. VL8803 410 m ilgio 4,5 m pločio - 38333 Eur, Kun. Mykolo Dluskio g. VL8857-VL8856 127 m ilgio 4,5 m pločio - 7839 Eur;
* pralaidų lietaus vandeniui nuvesti įrengimui ir kelkraščių atstatymui Rukainių k., Ateities g. VL8844 ir Mokytojų g. VL8803 - 1931 Eur;
* kelio griovio atstatymui ir vandens nuvedimui sutvarkyti Užukenės k., Užukenės g. VL8820 1120 m ilgio - 26427 Eur;
* asfaltbetonio kelio dangoje duobių taisymui: Rukainių k. Šilėnų g. ir Pušyno g., Bareikiškių k. Baireikiškių g. ir Užukenės k. Užukenės g., vietinės reikšmės kelių ir gatvių pakelių šienavimui, kelkraščių, visų vietinės reikšmės žvyrkelių greideravimui, žvyrkeliuose duobių užtaisymui - 21563 Eur;
* kelių sniego valymui ir barstymui – 31317 Eur.

Pagrindinės problemos, su kuriomis buvo susiduriama, tai dėl nepakankamo sluoksnio žvyro keliuose susiformuojančios duobės, nesuformuoti šlaitai, tačiau metų eigoje pavyko dalį problemų išspręsti, papildyti žvyru problemines vietas vietinės reikšmės keliuose.

1.8. Apšvietimo įrengimas/atnaujinimas

Rukainių seniūnijos teritorijoje gatvių apšvietimo įrengimui bei esančiam gatvių apšvietimo ūkiui išlaikyti ir prižiūrėti panaudota – 73 168 Eur. Iš jų elektros energijai – 20 053 Eur, reikalingoms medžiagoms apšvietimo remontui bei auto keltuvui – 4 047 Eur.

2022 metais sėkmingai įgyvendinus viešojo pirkimo konkursą įrengtas gatvių apšvietimas Žemaitėlių k., Žemaitelių gatvėje – 49 068 Eur.

|  |  |  |
| --- | --- | --- |
| **Naujai įrengta apšvietimo tinklų atkarpa metrais** | **Atnaujinta apšvietimo stulpų (vnt.)** | **Naujai įrengtų apšvietimo stulpų (vnt.)** |
| 1 225 m. | 28 | 28 |

1.9. Seniūnijos teikiamos viešosios paslaugos gyventojams (svarbiausia informacija, išduoti dokumentai per metus).

Sprendžiant įvairias problemas, savo kompetencijos ribose seniūnija vykdo:

* susirašinėjimą su kitomis įstaigomis bei gyventojais;
* išduoda įvairias pažymas gyventojams, patvirtinančias faktinę padėtį;
* priima iš gyventojų prašymus, pareiškimus ir skundus įvairiais klausimais;
* leidžia įsakymus veiklos organizavimo klausimais;
* atlieka Notariato įstatyme ir Civiliniame kodekse numatytus notarinius veiksmus;
* organizuoja seniūnijai priskirtų bendro naudojimo teritorijų, kapinių, kelių, gatvių priežiūrą, bei gatvių ir kitų viešųjų vietų apšvietimą;
* organizuoja viešuosius ir visuomenei naudingus darbus;
* organizuoja socialinės paramos teikimą seniūnijos gyventojams;
* vykdo seniūnijos gyventojų konsultavimą, informavimą apie savivaldybės administracijos, savivaldybės institucijų bei valstybės institucijų veiklą, teikiamas paslaugas;
* tvarko gyventojų gyvenamosios vietos deklaravimo duomenis ir gyvenamosios vietos neturinčių asmenų apskaitą;
* vykdo Vietinės rinkliavos už komunalinių atliekų tvarkymą administravimą;
* vykdo kitas seniūnijos veiklai priskirtas funkcijas.

Teikiant gyvenamosios vietos deklaravimo/ deklaravimo duomenų ištaisymo, pakeitimo, panaikinimo paslaugą 2022 metais buvo užregistruota 173 įvairių prašymų, priimti 170 sprendimai dėl deklaravimo duomenų taisymo, keitimo ir naikinimo.

Teikiant viešąsias paslaugas gyventojams 2022 metais seniūnija išdavė 16 pažymų (apie žemės ūkio veiklą, apie statinių būklę, apie socialinę išmoką ir kt.).

Vykdant Vietinės rinkliavos už komunalinių atliekų tvarkymą administravimą MOKESTA sistemoje įvesta 19 naujų mokėtojų, išnagrinėti 317 prašymai dėl lengvatų už komunalinių atliekų tvarkymą suteikimo.

|  |  |  |
| --- | --- | --- |
| **Dokumento pavadinimas** | **2021 - ųjų metų dokumentų skaičius** | **2022-ųjų metų dokumentų skaičius** |
| Leidimai laidoti | 79 | 65 |
| Charakteristikos, pažymos apie šeimos sudėtį | 2 | 1 |
| Deklaravo gyvenamąją vietą | 120 | 279 |
| Išregistruota | 4 | 13 |
| Išduota pažymų apie deklaruotą gyvenamąją vietą | 76 | 67 |
| Išduotos pažymos apie asmeniui priklausančiam jam gyvenamojoje patalpoje savo gyvenamąją vietą deklaravusius asmenys | 5 | 280 |
| Atlikta notarinių veiksmų | 21 | 34 |

1.10. Socialinis darbas (svarbiausia informacija, išmokos, dokumentai per metus).

2022 metais priimtų prašymų dėl maisto produktų skaičiaus nėra didelis, nes 2023 metų gavėjų sąrašas sudaromas pervertinant pajamas be atskiro žmogaus prašymo.

Ypač daug laiko skirta gyventojų informavimui apie galimybes kreiptis dėl vienkartinės paramos, prašymų priėmimui tikslinei būsto šildymo kompensacijai paskaičiuoti. Beveik kiekvienas namo ūkis kreipėsi ir gavo vienkartinę tikslinę paramą būsto šildymui kompensuoti.

Prasidėjus 2022-2023 metų šildymo sezonui gyventojai aktyviai domisi būsto šildymo kompensacijos galimybėmis, konsultuojant ir informuojant nagrinėjamos individualios situacijos.

Padidėjęs vienkartinių pašalpų socialiai remtiniems asmenims priimtų prašymų skaičius patvirtina, kad gyventojai iškilus materialiniams sunkumams kreipiasi bei išnaudoja visas paramos galimybes

2022 m. Ukrainos piliečiai atvykus į Rukainių seniūniją buvo nuolat konsultuojami ir informuojami apie paramos galimybes. Buvo sudaromi preliminarūs Rukainių seniūnijos teritorijoje apsigyvenusių Ukrainos piliečių sąrašai. Iš Ukrainos piliečių priimti 24 prašymai dėl vienkartinės materialinės paramos, 20 prašymų dėl paramos iš Europos pagalbos labiausiai skurstantiems asmenims fondo, 36 prašymai dėl išmokos vaikams, paramos mokiniams, piniginės soc. paramos. Bendradarbiaujant su maisto banku atvykusiems karo pabėgėliams buvo dalinami maisto daviniai.

|  |  |  |
| --- | --- | --- |
| **Išmokų pavadinimas** | **2021-aisiais metais išmokėta arba (ir) skaičius (Eur. arba (ir) sk.)** | **2022-aisiais metais išmokėta arba (ir) skaičius (Eur. arba (ir) sk.)** |
| Išmokos vaikams | 302 (šeimoms)461 979,04 Eur | 311 (šeimoms)49 8837,16 Eur |
| Gauna nemokamą maitinimą | 90 (vaikų) | 80 (vaikų) |
| Vienkartinių pašalpų | 50 (vienkartinės pašalpos)2 (tikslinės pašalpos)5 597,00 Eur | 902 (tikslinės pašalpos būsto šildymui kompensuoti) – 64 150,00 Eur77 (vienkartinės pašalpos) – 7003,00 Eur7 (tikslinės pašalpos) – 990Eur |
| Socialinių pašalpų | 125 (šeimoms)140 342,29 Eur | 126 (šeimoms)15 3824,89 Eur |
| Laidojimo pašalpų | 53 (asmenims)169 60,00 Eur | 46 (asmenims)16 128,00 Eur |
| Parama mokinių reikmenims įsigyti | 88 (asmenims)7 040,00 Eur | 76 (asmenims)6 992,00 Eur |
| **Iš viso:** | 631 918,33 Eur | 747 925,05 Eur |

|  |  |  |
| --- | --- | --- |
| **Dokumento pavadinimas** | **2021-ųjų metų dokumentų sk.** | **2022-ųjų metų dokumentų sk.** |
| Gauta ir registruota prašymų dėl vienkartinių pašalpų | 56 | 101 |
| Gauta ir registruota prašymų dėl mokinio reikmenų pirkimo ir nemokamo maitinimo | 56 | 62 |
| Gauta ir registruota prašymų dėl išmokų vaikui | 97 | 158 |
| Gauta ir registruota prašymų dėl socialinių paslaugų | 17 | - |
| Gauta ir registruota prašymų dėl socialinės pašalpos | 357 | 341 |
| Prašymai dėl maisto produktų | 81 | 78 |
| Gauta ir registruota prašymų dėl vienkartinės pašalpos | 2 | 914 (dėl tikslinė pašalpos) |

1.11. Žemės ūkis (svarbiausia informacija, įgyvendinti darbai per metus).

2022 metais bendras deklaruotas žemės plotas ir pareiškėjų skaičius sumažėjo, tačiau išlieka tendencija ūkininko ūkiams stambėti. Valstybines žemės nuomos nepratiesimas, nuosavybes dokumentų nesutvarkymas arba nauji daugiamečių pievų šienavimo reikalavimai lėmė tai, kad dalis smulkių ūkių atsisakė deklaruoti pasėlius, to pasėkoje sumažėjo deklaruotas plotas. 2022 m., pereinamuoju laikotarpiu, laukiant naujų Lietuvos kaimo plėtros 2023 - 2027 m. programų, Rukainių seniūnijos gyventojai dalyvavo įvairiuose Lietuvos kaimo plėtros programose: 2 ūkininkai pasinaudojo „Parama žemdirbių konsultavimo paslaugos“, 6 ūkininkai dalyvavo programoje „Parama smulkiems ūkininkams“, 2 ūkininkai dalyvavo programoje „Parama investicijoms į žemės ūkio valdas“.

Seniūnijoje veikia 4 ekologiniai ūkiai. Nemažai ūkininkų laiko avis ir bites. Seniūnijoje per metus užregistruota 838 bičių šeimų. Viena ūkininkė laikė 116 galvijų.

|  |  |  |  |
| --- | --- | --- | --- |
| **Darbų pavadinimas** | **2021-ųjų metų skaičius** | **2022-ųjų metų skaičius** | **Pokytis (- +)** |
| Įbraižyti laukai | 1838 | 1703 | -135 |
| Plotas ha | 2360,63 | 2299,4 | -61,23 |
| Priimta paraiškų | 207 | 193 | -14 |
| Atnaujinta valdų | 208 | 210 | +2 |
| Naujai įregistruotų valdų | 12 | 13 | +1 |
| Atnaujinta ūkininko ūkių | 92 | 96 | +4 |
| Išregistruotų valdų | 0 | 3 | +3 |

1.12. Panaudotos KPPP lėšos (įgyvendinti darbai, tikslai, uždaviniai per metus).

2022 metais gauta ir panaudota 186 490 Eur KPPP lėšų. Atlikti šie darbai:

* Smalinės g. Ašmenėlės k. žvyrkelio asfaltavimas 400 m ilgis 4,5 m a/b dangos plotis – 143 914 Eur;
* Kunigo Mykolo Dluskio g., Rukainių k. ir Mykolišių k. žvyro-skaldos mišinio kelio dangos įrengimas – 42 576 Eur.

1.13. Panaudotos Paramos, visuomenei naudingiems tikslams pasiekti, lėšos (įgyvendinti darbai seniūnijoje, pagrindinė informacija).

2022 metais Rukainių seniūnija gavo iš Lenkijos Respublikos kunigo Rišardo Umanskio paramą maisto produktais, kurią iki Kalėdų išdalinome 185 vienišiems ir virš 80 metų turintiems seniūnijos gyventojams.

1.14. Panaudotos vietos bendruomenių savivaldos programos lėšos (įgyvendinti darbai, tikslai, uždaviniai per metus).

Pagal Nevyriausybinių organizacijų ir bendruomeninės veiklos stiprinimo 2022 metų veiksmų plano 1.1.6 priemonės „Stiprinti bendruomeninę veiklą“ bandomąjį modelį dvi Rukainių seniūnijos bendruomenės įgyvendino savo projektus.

Rukainių bendruomenė iš skirtų lėšų, 1 220,39 Eur, suorganizavo senjorams „Senjorų vakarą“ ir išvyką į Vladislavo Sirokomlės muziejų su edukacine programa.

Savičiūnų bendruomenė iš skirtų lėšų 2006,04 Eur, įsigijo 3 suoliukus ir 3 šiukšliadėžes, kuriu pagalba sukurta erdvė poilsiui.

1.15. Seniūnijoje įgyvendinti projektai per metus.

2022 metais baigtas pastato – policijos nuovados, esančios Vilniaus r. sav., Rukainių sen., Rukainių k., Mokytojų g. 5A, kapitalinis remontas. Šiame pastate bus įrengti Bendruomeninių vaikų globos namai. Pagal „Specialiosios paskirties pastato (7.16) – policijos nuovados į bendruomeninius vaikų globos namus (6.4) atliekant kapitalinio remonto darbus“ projektą, Vilniaus r. sav., Rukainių sen., Rukainių k., Mokytojų g. 5A, paskirties keitimo.

1.16. Kultūros, socialinės, sporto, sveikatos įstaigos, bibliotekos, bažnyčios ir kt. (pagrindinė informacija, įgyvendinti darbai per metus).

Seniūnijoje yra Rukainių Šv. arkangelo Mykolo bažnyčia, kurioje pamaldos laikomos lenkų kalba. Veikia Rukainių ambulatorija, Rukainių paštas, 4 bibliotekos: Rukainių k., Bareikiškių k., Savičiūnų k. ir Senasalio k. Bareikiškių kaime veikia V. Sirokomlės muziejus, kuris siūlo įvairius edukacinius užsiėmimus. Rukainių kaime veikia Bendruomenės centras, Savičiūnų kaime Vilniaus rajono Rudaminos daugiafunkcinio kultūros centro Savičiūnų skyrius.

Rukainių seniūnijoje įrengtos 4 vaikų žaidimo aikštelės: Ašmenėlės k. – 1, Savičiūnų k., - 1 ir Rukainių k. – 2. Rukainių kaime Rukainių gimnazijos teritorijoje įrengtas daugiafunkcinis sporto aikštynas ir vykdomas parko įrengimas.

Pagrindinės seniūnijoje esančios verslo šakos yra žemės ir miškų ūkiai. Veikia šios įmonės: UAB „Vingės terminalas“ - logistika, UAB „Visola“ – grūdų perdirbimas, UAB „Geologijos tyrimai“, UAB Būduva – gaminiai iš metalo ir medienos, parduotuvių tinklas UAB „Naujas Afas“ ir UAB „Afas“, G. Kučinskajos parduotuvė, Ašmenėlės k. parduotuvė, 3 autoparduotuvės (UAB „Airiba“, L. Lokutijevskajos PĮ, I. Mackevičio), prekiaujančios atokesniuose kaimuose. kaimo turizmo Dvarykščių sodyba, Užukenės Vila, „Boso pirtis Rukainiuose“, Restoranas baras „Afizus“, Sodybos nuoma – Naturvila Senasalio k., Villa Lotus, Kino studija, Flow State Žirgynas.

1.17. Bendruomenės, bendrijos (pagrindinė informacija, įgyvendinti darbai per metus).

Rukainių seniūnijoje veikia Rukainių, Mykoliškių ir Savičiūnų bendruomenės, kurios puikiai bendradarbiauja su seniūnija ir kitomis seniūnijos teritorijoje esančiomis įstaigomis. Visada aktyviai dalyvauja renginiuose, teikia įvairiausius pasiūlymus, stengiasi sudominti ir įtraukti į visuomeninę veiklą daugiau jaunimo.

Seniūnijos teritorijoje yra 10 sodininkų bendrijų, kurie išsidėstė Juodiškių ir Tiltelių kaimuose. Dauguma sodininkų bendrijų narių soduose gyvena tik šiltuoju metų laiku, tačiau nuolat gyvenančių asmenų skaičius didėja. Ne visi nuolat gyvenantis sodininkų bendrijų nariai deklaruoja savo gyvenamąją vietą soduose, tačiau pilnai naudojasi teikiamomis paslaugomis ir dažnai reiškia pretenzijas dėl kelių būklės.

1.18. Seniūnijos problemos (svarbiausi neįgyvendinti darbai, priežastys, poreikiai per metus).

* Dėl finansavimo stokos ne visi vietinės reikšmės keliai tinkamai įrengti. Seniūnijoje yra nemažai gruntkelių Žvyrkelių ir asfaltbetonio dangoms reikalingas remontas. Iš 36 tankiai apgyvendintų kaimų tik 9-ose kaimuose dalinai įrengta asfaltbetonio danga.
* Rukainių seniūnijoje yra 64 kaimai, o gatvių apšvietimas įrengtas tik 25-ose kaimuose.
* Pastaruoju metu padaugėjo teritorijoje išmestų bešeimininkių atliekų.
* Kai kuriuose gyvenvietėse blogas interneto ryšys.
1. **Vilniaus rajono savivaldybės administracijos Rukainių seniūnijos lėšų panaudojimas per 2022 metus.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
|  | Skirtos lėšos 2022 m. | Panaudotos lėšos 2022 m. | Skirtos lėšos 2022 m. | Panaudotos lėšos 2022 m. | Skirtos lėšos 2022 m. | Panaudotos lėšos 2022 m. | Skirtos lėšos 2022 m. | Panaudotos lėšos 2022 m. | Skirtos lėšos 2022 m. | Panaudotos lėšos 2022 m. | Skirtos lėšos 2022 m. | Panaudotos lėšos 2022 m. |  |
|  | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. | Eur. |  |
| **Ekonominio konkurencingumo didinimo programa (01)** |

|  |  |  |  |
| --- | --- | --- | --- |
| 01 | 01 | **Vystyti kaimo vietoves, sudarant galimybes gyventojų socialiniam ir ekonominiam aktyvumui** |  |
| 01 | 01 | 01 | **Pritaikyti esamus ir naujus infrastruktūros objektus atitinkančius bendruomenės poreikius** |  |
| 01 | 01 | 01 | 21 | Žemės kadastras ir geodezija |  Žemės sklypo kadastriniai matavimai |  |  | 242 | 242 |  |  | 242 | 242 |  |  | 242 | 242 |  |
| **Švietimo kokybės ir prieinamumo gerinimo programa (02)** |
| 02 | 01 | **Užtikrinti sklandų ugdymo procesą rajono ugdymo įstaigose** |  |
| 02 | 01 | 01 | **Užtikrinti, kad rajono ugdymo įstaigų tinklas patenkintų gyventojų poreikius** |  |
| 02 | 01 | 01 | 18 | Socialinės apsaugos, kultūros, švietimo rėmimo fondas |  | 2000 | 2000 |  |  |  |  | 2000 | 2000 |  |  | 2000 | 2000 |  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose. | Rukainių k., Užukenės k., Senasalio k., Dvarykščių k., Ašmenėlės k., Savičiūnų k., Žemaitėlių k., Tumosų k.,Tribilų k., Bruškiškių k., Čepurniškių k., Kryžkelio k., Kijonių k., Ančeriškių k., Bareikiškių k., Rutkiškių k., Kūlių k., Naujasėdžių k., Mykoliškių k.,Gudžių k.,Varkalabiškių k., Kenos k., Sirvydų k.,Mantušių k., Zatišiaus k. | 73200 | 73168 |  |  |  |  | 73200 | 73168 |  |  | 73200 | 73168 |  |
| **Valdymo programa (04)** |  |
| 04 | 01 | **Užtikrinti sklandų savivaldybės institucijų darbą** |  |
| 04 | 01 | 01 | **Sudaryti sąlygas Savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Vykdoma nuolat | 161800 | 161432 |  |  | 800 | 800 | 162600 | 162232 |  |  | 162600 | 162232 |  |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |  |
| 04 | 01 | 02 | 14 | Žemės ūkio funkcijų vykdymas | Vykdoma nuolat  | 22100 | 21952 |  |  |  |  | 22100 | 21952 |  |  | 22100 | 21952 |  |
| 04 | 01 | 04 | **Įvykdyti prisiimtus finansinius įsipareigojimus bei sudaryti galimybę finansuoti iš anksto negalimas suplanuoti išlaidas.** |
| **Saugios ir švarios gyvenamosios aplinkos kūrimo programa (05)**  |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 01 |  |  |
| 05 | 01 | 01 | 15 | Miestų ir gyvenviečių tvarkymas |  | 31317 | 31317 |  |  |  |  | 31317 | 31377 |  |  | 31317 | 31317 |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Vykdoma nuolat | 2400 | 2400 |  |  |  |  | 2400 | 2400 |  |  | 2400 | 2400 |  |
| 05. | 01. | 02. | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat | 270100 | 269964 |  |  |  |  | 270100 | 269964 |  |  | 270100 | 269964 |  |
| **Socialinės atskirties mažinimo programa (08)**  |  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 | **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 26100 | 25765 |  |  |  |  | 26100 | 25765 |  |  | 26100 | 25765 |  |
| 08 | 01 | 01 | **Teikti socialines paslaugas** |  |
| 08 | 01 | 01 | 05 | Žemės ūkio ir stichinių nelaimių rėmimo fondas |  | 5600 | 5600 |  |  |  |  | 5600 | 5600 |  |  | 5600 | 5600 |  |
| 08 | 01 | 03 | **Plėtoti teikiamas socialines apsaugos paslaugas ir gerinti jų kokybę.** |
| 08 | 01 | 03 | 08 | Bendruomeninių vaikų globos namų įrengimas Rukainių k. |  | 3630 | 3630 |  |  |  |  | 3630 | 3630 |  |  | 3630 | 3630 |  |
| 08 | 01 | 04 | **Padėti bedarbiams grįžti į darbo rinką** |  |
| 08 | 01 | 04 | 01 | Viešųjų darbų programos vykdymas | Vykdoma nuolat | 3000 | 2924 | 8800 | 8787 |  |  | 11800 | 11711 |  |  | 11800 | 11711 |  |

Seniūnė Anžela Stankevič

Vyresnioji finansininkė Laima Olkovskaja